ຊາວໄນຈີເຣຍ ປ່ອນບັດເລືອກຕັ້ງ ປະທານາທິບໍດີ
ຊາວໄນຈີເຣຍ ພາກັນໄປປ່ອນບັດ ຊຶ່ງຄາດວ່າ ປະທານາທິບໍດີ Jonathan ຈະເປັນຜູ້ຊະນະ
ປະຊາຊົນຊາວໄນຈີເຣຍພວມພາກັນໄປປ່ອນບັດໃນວັນ ເສົາມື້ນີ້ໃນການເລືອກຕັ້ງ ທີ່ຄາດກັນວ່າປະທານາທິບໍດີ Goodluck Jonathan ຈະເປັນຜູ້ໄດ້ຮັບໄຊຊະນະນັ້ນ ມີການຮັກສາຄວາມປອດໄພຢ່າງເຄັ່ງຄັດ ຢູ່ຕາມໜ່ວຍ ປ່ອນບັດແຫ່ງຕ່າງໆ ຢູ່ໃນທົ່ວປະເທດ ມີເຫດລະເບີດ ເກີດຂຶ້ນ 2 ຄັ້ງທີ່ເມືອງ Maiduguri ໃນພາກຕາເວັນ ອອກສຽງເໜືອຂອງປະເທດ ໃນຕອນເຊົ້າຂອງວັນເສົາ ມື້ນີ້ຊຶ່ງໄດ້ພາໃຫ້ມີຄວາມວິຕົກກັງວົນເພີ່ມຂຶ້ນ ແຕ່ບໍ່ໄດ້ ເຮັດໃຫ້ມີຜູ້ບາດເຈັບລົ້ມຕາຍ ທ່ານ Jonathan ມີຄູ່ແຂ່ງທີ່ສຳຄັນ 2 ຄົນທີ່ບໍ່ສາມາດ ຈັດຕັ້ງການເປັນພັນທະມິດໃນການດຳເນີນຄວາມພະ ຍາຍາມໃນນາທີສຸດທ້າຍ ເພື່ອບັງຄັບໃຫ້ມີການເລືອກ ຕັ້ງທີ່ມີແຕ່ 2 ຄົນ ລົງແຂ່ງຂັນນັ້ນ ຄູ່ແຂ່ງທີ່ສຳຄັນສຸດຂອງປະທານາທິບໍດີ Jonathan ກໍຄືອະດີດນາຍທະຫານທີ່ເຄີຍປົກຄອງປະເທດມາກ່ອນທ່ານ Muhammadu Buhari ຕິດຕາມໂດຍທ່ານ Nuhu Ribadu ອະດີດຫົວໜ້າຕໍ່ຕ້ານການສໍ້ລາດບັງຫຼວງ ທ່ານ Jonathan ໃຫ້ຄຳໝັ້ນສັນຍາວ່າ ຈະປັບປຸງເສດຖະກິດ ສຸກຂະອະນາໄມ ແລະ ການສຶກສາໃຫ້ດີຂຶ້ນ ໃນປະເທດທີ່ອຸດົມສົມບູນໄປດ້ວຍນໍ້າມັນ ທ່ານ Buhari ປະກາດວ່າ ຈະສະສາງລ້າງສ່ວຍການສໍ້ລາດບັງຫຼວງ ແລະລົງທຶນໃນໂຄງ ລ່າງພື້ນຖານຂອງໄນຈີເຣຍ ຂະນະທີ່ທ່ານ Ribadu ເວົ້າວ່າ ບຸລິມມະສິດຫຼືເລື່ອງທີ່ຮີບ ດ່ວນສຸດ ສຳລັບທ່ານກໍຄື ເຮັດໃຫ້ປະຊາຊົນທຳມະດາສາມັນ ຊາວໄນຈີເຣຍພົ້ນຈາກສະ ພາບຄວາມທຸກຍາກ ໃນລະຫວ່າງທີ່ມີການປ່ອນບັດນີ້ ພວກເຈົ້າໜ້າທີ່ໄດ້ປິດຊາຍແດນຂອງປະເທດ ເຈົ້າໜ້າທີ່ເລືອກຕັ້ງກ່າວວ່າ ໄນຈີເຣຍໄດ້ກະກຽມການປ່ອນບັດເລືອກຕັ້ງປະທານາທິບໍ ດີໃນວັນເສົາມື້ນີ້ ຫຼັງຈາກໄດ້ມີການຊັກຊ້າໃນການເລືອກຕັ້ງທີ່ສຳຄັນໃນເດືອນນີ້ ຍ້ອນ ບັນຫາທາງດ້ານພະລາທິການຫຼືການຈັດສົ່ງອຸບປະກອນກ່ຽວກັບການເລືອກຕັ້ງ ແລະ ການຂາດແຄນບັດສຳລັບປ່ອນ